
Aszalt gyümölcsök mikrobiális sokféleségének jellemzése

Az aszalt gyümölcsök mikrobiológiai sokfélesége ritkán kutatott terület, annak ellenére is, hogy az aszalt gyümölcsök közkedvelt élelmiszercsoport, illetve fogyasztásuk rengeteg előnnyel járhat. Mivel az aszalt gyümölcsök nagyrésze úgynevezett "ready-to-eat" snack vagyis megvásárlás után azonnal fogyasztható, így élelmiszerbiztonsági kockázata nem elhanyagolható. Ugyan a gyümölcsöket aszalás során éri hőkezelés, azonban ez a hőmérséklet nagyjából 30-50° Celsius (a mazsola esetén, Cheng et al., 2022), ami a legtöbb élelmiszer eredetű kórokozó eltávolításához nem megfelelő. OTDK dolgozatomban Magyaroroszágról és Ausztriából származó aszalvány mintákat (sárgabarackot, szilvát és mazsolát) vizsgáltam MALDI-TOF MS módszerrel, illetve 16S rRNS szekvenálással (az Oxford Nanopore eszközzel). Tömegspektometriás módszerrel 25 féle mikroorganizmust lehetett kimutatni, jellemzően spórás baktériumokat például a Bacillus cereus-t, ami nagyjából 500-700 élelmiszer eredetű megbetegedést okoz évente az Európai Unióban (Messelhäußer et al., 2018). A 16S rRNS szekvenálással majdnem ötször több mikroorganizmus volt kimutatható, 124 féle jellemzően Bacillus és Straphylococcus nemzetség került kimutatásra.
A két módszer összehasonlításán túl, munkám egyik fő kérdése, hogy a magas cukorkoncentráció (illetve az ebből eredő ozmotikus stressz) mennyire befolyásolja a mikrobióta diverzitását. A cukorconcetráció gátló hatása mellett vizsgálatra került a leggyakrabban járványt okozó kórokozó, az Escherichia coli túlélő képessége is. A növekedési ráta meghatározáshoz kétféle E.coli törzset használtam, egy laboratóriumi törzset (MATE, NCAIM) és egy alacsony vízaktivitási közegből izolált törzset. A növekedési görbét ötféle táplevesben vizsgáltam. Az aszalt sárgabarck, aszalt szilva és mazsola minták cukorconcetrációjáhóz hasonló cukorkoncentrációt állítottam be a táplevesekben, illetve egy kifejezetten E.coli-ra tervezett, úgynevezett LB táplevest és egy a mintáknál kisebb koncentrációjó "low sugar" táplevest használtam a növekedési ráta meghatárázásához. A 170 órás mérés a Bioscreen eszköz segístégével történt, a statisztikai kiértékelés a JMP szoftverrel készült. Az eredmények alátámasztják azt a hipotézist, hogy még a legmagasabb cukorkoncentráció mellett is detektálható volt az E.coli a táplevesekben. Vagyis amennyiben kórokozó kerül az aszalványra, még a magas cukorkoncentráció mellett is túlélnek a legmeghatározóbb kórokozók például az E.coli, illetve a spórás baktériumok.



